62020TO0654(01)_INF
Ordonanța Tribunalului (Camera a noua) din 14 septembrie 2021 – Silex/Comisia și EASME
(Cauza T‑654/20)
„Acțiune în anulare – Programul‑cadru pentru cercetare și inovare (2014-2020) «Orizont 2020» (2014-2020) – Notă de debit emisă de EASME – Identificarea pârâtului – Inadmisibilitate”
Acțiune în anulare – Condiții de admisibilitate – Acțiune îndreptată împotriva emitentului actului atacat – Excepții – Acte adoptate în temeiul unor competențe delegate, imputabile instituției care deleagă – Acte semnate de Agenția Executivă pentru Întreprinderi Mici și Mijlocii (EASME) – Competența EASME de a adopta actele respective – Acțiune îndreptată împotriva Comisiei – Inadmisibilitate
[Decizia 2013/771 a Comisiei, art. 3 alineatul (3) litera (b); condițiile generale ale acordului de grant, art. 44.1.2]
(a se vedea punctele 26-33)
Obiectul
Cerere întemeiată pe articolul 263 TFUE prin care se solicită anularea notei de debit nr. 3242009492 din 18 august 2020, emisă de Agenția Executivă pentru Întreprinderi Mici și Mijlocii (EASME), prin care se solicită reclamantei plata sumei de 55454,44 euro precum și a scrisorii Ares (2020) 4309529, care trimitea această notă de debit, prin care EASME a calificat printre altele anumite costuri de personal și anumite costuri indirecte ca fiind neeligibile.
Dispozitivul
1)
Respinge acțiunea ca inadmisibilă în măsura în care este îndreptată împotriva Comisiei Europene.
2)
Silex Ipari Automatizálási Zrt. (Silex Zrt.) suportă propriile cheltuieli de judecată și cheltuielile de judecată efectuate de Comisie aferente procedurii cu privire la excepția de inadmisibilitate.